24/09/2010 | Administración LocalMunicipal
Santiago de Compostela
Deportes
Bases da convocatoria de subvencións, en réxime de concorrencia competitiva, destinadas ao fomento do deporte federado. Ano 2010

1.–FINALIDADE E OBXECTO. As bases da presente convocatoria teñen por finalidade a promoción das entidades deportivas locais de carácter federado, non mercantís, non profesionais, e consecuentemente sen ánimo de lucro. Non se considerarán aqueles equipos de calquera entidade que teñan un volume orzamentario de gastos superior a 300.000 euros. O obxecto que motiva a convocatoria é financiar, en parte, os gastos derivados da realización das actividades deportivas dos colectivos de base expresados no parágrafo anterior, a efectos de que estes poidan alcanzar os seus obxectivos, dentro das competicións deportivas federadas nas que estean inscritos. Para os efectos desta convocatoria de subvencións consideraranse gastos subvencionábeis os seguintes conceptos: a) Gastos de pagamento de licenzas federativas e de mutualidade. b) Gastos de desprazamentos dos diferentes equipos ou deportistas da entidade, que deberán de coincidir e vir acompañados do calendario de competición. c) Gastos de aloxamento dos diferentes equipos ou deportistas da entidade, que deberán de coincidir e vir acompañados do calendario de competición. En ningún caso serán admitidos gastos de aloxamento en distancias inferiores a 100 km. da cidade de Santiago. d) Gastos de arbitraxes. e) Gastos de material deportivo non inventariable (balóns, equipacións.) f) Gastos de lavandaría. g) Gastos de alugueiro de instalacións para adestramentos ou competicións. h) Gastos médicos, en xeral. i) Gastos de pagamento de inscricións en probas. j) Gastos de seguros varios que teña que posuir a entidade para o seu normal funcionamento. Todos estes gastos terán que corresponder ao ano 2010.2.–CONTÍA. A contía total que se destina a esta finalidade será de 236.000 euros, con cargo á aplicación orzamentaria 34900 48901/2010.3.–DESTINATARIOS. Poderán acceder a estas subvencións as entidades deportivas federadas con sede social no municipio de Santiago e que figuren inscritas no Rexistro Municipal de Asociacións, e no Rexistro da Secretaría Xeral para o Deporte da Xunta de Galicia. Non se considerarán, a efectos destas bases, as solicitudes que correspondan a entidades deportivas vinculadas con empresas privadas de servizos deportivos ou con aquelas de carácter educativo privado non concertado. Tampouco se considerarán as solicitudes de calquera entidade pública territorial ou corporativa, así como das entidades vinculadas ou dependentes das mesmas.4.–OBRIGAS DOS BENEFICIARIOS. Son obrigas dos beneficiarios: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. b) Xustificar o cumprimento dos requisitos e condicións, a realización da actividade e o cumprimento da finalidade que determinen a concesión ou disfrute da subvención. c) Someterse ás actuacións de comprobación e control dos órganos competentes e aportar a información que lle sexa requirida no exercicio das actuacións anteriores. d) Comunicar ao órgano concedente a solicitude e a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dos fondos percibidos. e) Dispor dos libros contábeis, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicábel ao beneficiario, e cantos estados contábeis e rexistros específicos sexan esixidos polas bases reguladoras coa finalidade de garantir o adecuado exercicio das facultades de comprobación e control. f) Fomentar o desenvolvemento de actitudes e comportamentos en contra da violencia no eido do deporte, así como, a transmisión de valores positivos en prol do xogo limpo entre os adestradores, xogadores e demais membros da entidade. g) A actividade que se desenvolva por parte dos beneficiarios realizarase en língua galega, tanto no que toca ao seu desenvolvemento como a comunicación oral ou escrita que xeren. h) Os beneficiarios deberán dar a adecuada publicidade do carácter público da financiación da actividade obxecto da subvención, quedando obrigados a informar da axuda concedida polo Concello de Santiago entre todos os membros da súa entidade.5.–DOCUMENTACIÓN. Os interesados deberán presentar unha solicitude debidamente cumprimentada, que se facilitará nas oficinas do Departamento de Deportes do Concello (estadio de San Lázaro, porta principal ou n.º 1) e na que figurará, entre outros datos, a contía da axuda solicitada que, en ningún caso, poderá ser superior ao déficit previsto pola entidade. Esta solicitude deberá estar asinada polo representante da entidade solicitante, que só poderá ser o presidente ou un membro da xunta directiva. Xunto coa solicitude achegarase a seguinte documentación: 5.1.–Certificación do nomeamento do interlocutor da entidade para as súas relacións co Concello no que se refire á convocatoria de subvencións destinadas ao fomento do deporte federado ano 2010, asinada polo secretario da entidade co visto e prace do presidente (anexo I). 5.2.–Declaración da entidade, asinada polo presidente/a, de todas as axudas solicitadas, tanto as concedidas como as pendentes de resolución, para a mesma finalidade ante as administracións públicas ou outros entes públicos ou privados (anexo II). 5.3.–Declaración da entidade, asinada polo presidente/a, de non atoparse en ningún dos supostos de incapacidade e incompatibilidade para a percepción de subvencións ou axudas públicas, e que os datos que se aportan no expediente de solicitude responden á realidade (anexo III). 5.4.–Orzamento de gastos para os que se solicita subvención (anexo IV). Para a elaboración deste orzamento cómpre ter en conta os gastos subvencionábeis de acordo cos conceptos definidos no punto 1 das bases así como os criterios de xustificación descritos no punto 10. A maiores, será obrigatorio cumprimentar o orzamento xeral de gastos e ingresos da entidade correspondente á tempada 2009/2010 ou á tempada 2010 (segundo corresponda en función da modalidade deportiva) que figura no formulario da solicitude, co fin de comprobar o déficit que ten a entidade.5.5.–Certificación oficial federativa do n.º de equipos ou do n.º de licenzas, segundo corresponda, e categoría na que militan todos os que compoñen a entidade na tempada 2009/2010 ou na tempada 2010 (segundo corresponda en función da modalidade deportiva). Excluiranse desta certificación as categorías que correspondan a escolas deportivas e que xa figuren subvencionadas por ese concepto, así como as categorías que teñan un convenio nominal co Concello de Santiago. Esta certificación deberá ter data do ano 2010, e terá que ser orixinal ou fotocopia compulsada.5.6.–Certificación dos gastos de mutualidade e federativos da entidade correspondente á tempada 2009/2010 ou á tempada 2010 (segundo corresponda en función da modalidade deportiva). Excluiranse desta certificación as categorías que correspondan a escolas deportivas e que xa figuren subvencionadas por ese concepto, así como as categorías que teñan un convenio nominal co Concello de Santiago. Esta certificación de gastos deberá ter data do ano 2010, e terá que ser orixinal ou fotocopia compulsada.5.7.–Certificación, orixinal ou fotocopia compulsada, de estar ao corrente nos pagos coa Seguridad Social. Esta certificación poderase sustituír por unha autorización da entidade, asinada polo presidente/a, para que o Concello de Santiago poida obter de forma directa e en calquera fase do procedemento o devandito certificado. Neste caso deberá asinar o apartado correspondente da solicitude.5.8.–Certificación, orixinal ou fotocopia compulsada, de estar ao corrente nos pagos con Facenda (Axencia Tributaria). Esta certificación poderase sustituir por unha autorización da entidade, asinada polo presidente/a, para que o Concello de Santiago poida obter de forma directa e en calquera fase do procedemento o devandito certificado. Neste caso deberá asinar o apartado correspondente da solicitude.5.9.–Impreso selado pola entidade bancaria que corresponda, no que figuren a entidade Deportiva como titular e o seu n.º de conta.5.10.–Fotocopia compulsada do CIF da entidade.5.11.–Fotocopia compulsada dos estatutos polos que se rixa a entidade. Non será necesario aportalos no caso de que non sufriran modificación con respecto aos presentados para facer a inscrición no Rexistro Municipal de Asociacións. Neste caso deberá asinar o apartado correspondente da solicitude.5.12.–Fotocopia do DNI do representante da entidade que asina a solicitude. O Concello poderá pedir onde proceda a confirmación dos datos anteriores. As compulsas de calquera documentación achegada en relación con estas bases deberán realizarse por persoal do Concello de Santiago de Compostela.6.–LUGAR E PRAZO DE ADMISIÓN DE SOLICITUDES.6.1.–As solicitudes acompañadas da documentación complementaria, de acordo co estabelecido na base anterior, poderán presentarse en calquera dos Rexistros do Concello: – Rexistro Xeral: rúa Presidente Salvador Allende, 4-baixo (Galeras). – Rexistro Auxiliar de Fontiñas: rúa Berlín, 13 (Centro sociocultural). – Rexistro Auxiliar do Ensanche: rúa Frei Rosendo Salvado, 14-16 (Centro Sociocultural). Tamén poderán presentarse nos rexistros e oficinas a que se refire o artigo 38.4 da Lei 30/1992 de réxime xurídico das administracións públicas e do procedemento administrativo común. Neste caso será obrigatorio remitir ao Departamento de Deportes do Concello unha copia da solicitude presentada.6.2.–O prazo de admisión de solicitudes será de 15 días naturais, contados a partir da publicación da convocatoria no BOP.7.–CRITERIOS DE VALORACIÓN. Para determinar a contía de cada unha das subvencións a conceder teranse en conta os seguintes criterios: 7.1.–Os gastos de mutualidade e federativos e, a maiores: – Para deportes colectivos: número de equipos da entidade e categoría dos mesmos. – Noutro tipo de deportes: número de licenzas. Baremo explicativo en documento complementario.7.2.–A contribución coa súa colaboración á vertebración e variedade da estrutura deportiva do municipio. Excluiranse das subvencións previstas nestas bases as actividades daquelas categorías de cada entidade deportiva que correspondan a escolas deportivas e que xa figuren subvencionadas por ese concepto, así como, as categorías daquelas entidades que teñan un convenio nominal co Concello de Santiago de Compostela. As subvencións finais que correspondan ás entidades deportivas, como resultado da aplicación dos criterios de valoración, poderán modificarse aplicando porcentaxes redutoras, de forma proporcional, no caso de que a suma global sexa superior á contía total prevista nestas bases, e co fin de axustalas á mesma. Do mesmo xeito, se unha vez calculadas as cantidades que corresponden ás entidades, resulta que queda un remanente da contía global, este repartirase de forma proporcional entre as mesmas. Por outra parte, en ningún caso o importe da axuda municipal poderá ser de tal contía que, en concorrencia con subvencións ou axudas doutras Administracións ou outros axentes supere o custo das actividades a desenvolver polo beneficiario. Non serán subvencionábeis aquelas actividades que non teñan déficit. A contía da subvención nunca poderá ser superior ao déficit.8.–TRAMITACIÓN. O Departamento de Deportes do Concello, revisará os expedientes de solicitude e verificará que conteñen a documentación esixida. Se resulta que a documentación está incompleta ou defectuosa, requirirase ao solicitante para que no prazo de DEZ DÍAS hábiles a partir da data da notificación, achegue a documentación necesaria ou corrixa os defectos observados, facéndolle saber que, no caso de incumprimento, a súa solicitude arquivarase sen máis trámite.9.–RESOLUCIÓN. A formulación das propostas de concesión das subvencións corresponderá á comisión avaliadora que estará presidida polo Concelleiro de Deportes e integrada por, cando menos, dous representantes das entidades deportivas do Consello Municipal de Deportes, polo representante do profesorado de Educación Física no mesmo e polos técnicos do Departamento de Deportes. A devandita proposta elevarase á Xunta de Goberno para a súa resolución antes do 17 de novembro. No momento da resolución a entidade solicitante deberá estar ao corrente nas obrigas tributarias e coa Seguridade Social.10.–NOTIFICACIÓN E XUSTIFICACIÓN.10.1.–Unha vez aprobada a subvención, será notificada aos interesados, a través do Departamento de Deportes do Concello.10.2.–O prazo para a xustificación da subvención rematará o 3 de decembro de 2010.10.3.–As entidades beneficiarias deberán presentar no Departamento de Deportes a seguinte documentación: 1. O formulario para a xustificación da subvención (anexo A destas bases) debidamente cumprimentado e asinado polo representante legal da entidade.2. As facturas ou documentos sustitutivos correspondentes a todos os gastos obxecto da subvención (enumerados no anexo IV da solicitude), así como os xustificantes do seu pago. Independentemente da contía da subvención concedida, haberá que xustificar a totalidade do orzamento de gastos (anexo IV) Todas as facturas deberán estar datadas no ano 2010. Aceptaranse como xustificantes de gasto, certificacións oficiais federativas, da mutualidade deportiva ou de colexios de árbitros, nas que se fagan referencia a importes correspondentes e aboados no ano 2010. En caso de que non se xustifique debidamente a totalidade do orzamento presentado, a cantidade da subvención concedida reducirase de forma proporcional. Do mesmo xeito, se as subvencións declaradas no momento da xustificación son superiores ás previstas polo interesado na solicitude, a contía da subvención concedida poderá verse reducida, na cantidade que corresponda. No momento da xustificación a entidade beneficiaria deberá estar ao corrente nas obrigas tributarias e coa Seguridade Social.11.–PAGAMENTO. Cumpridas as esixencias de xustificación documental citadas nas presentes bases, informadas en primeira instancia polo Departamento de Deportes e con proposta do órgano xestor, remitirase o expediente a Intervención para que emita o preceptivo informe de fiscalización. Se é favorábel, a Xunta de Goberno Local resolverá a súa aprobación e tramitarase a correspondente orde de pagamento. Non se poderá facer ningún pago se non se acredita o cumprimento das obrigas tributarias e coa Seguridade Social.12.–RESPONSABILIDADE E RÉXIME SANCIONADOR.12.1.–O Concello poderá dispor que se efectúen as comprobacións oportunas sobre a veracidade dos datos presentados polos solicitantes, para unha mellor valoración das solicitudes e resolución do expediente.12.2.–Os beneficiarios, baixo a súa responsabilidade, virán obrigados a comunicar ao Concello a obtención de subvencións ou axudas para a mesma finalidade procedentes de calquera administración pública ou ente público ou privado.12.3.–Así mesmo o beneficiario facilitará canta información lle sexa requirida polo Tribunal de Contas ou Consello de Contas, no seu caso.12.4.–Os beneficiarios das subvencións quedarán sometidos ás responsabilidades e réxime sancionador contidas no título IV da Lei Xeral de Subvencións (LXS). DOCUMENTO EXPLICATIVO DOS CRITERIOS DE VALORACIÓN Na aplicación dos criterios de valoración que se recollen no punto 7 das bases da convocatoria de subvencións destinadas ao fomento do deporte federado 2010, terase en conta o seguinte: 7.1.–OS GASTOS DE MUTUALIDADE E FEDERATIVOS E, A MAIORES: – PARA DEPORTES COLECTIVOS: NÚMERO DE EQUIPOS DA ENTIDADE E CATEGORÍA DOS MESMOS. – NOUTRO TIPO DE DEPORTES: NÚMERO DE LICENZAS. Dentro deste apartado valoraranse dúas cuestións: 1.–GASTOS DE MUTUALIDADE E FEDERATIVOS. ● Terase en conta, como máximo, o 80% dos gastos de mutualidade e federativos de cada entidade. ● A aquelas entidades de deportes colectivos que teñan dous ou máis equipos base nunha mesma modalidade, poderáselles considerar até o 100% dos referidos gastos (non se terán en conta aquelas categorías que estean a ser subvencionadas polo Concello a través das diferentes campañas e campionatos). ● Naquelas modalidades como sendeirismo, pesca, caza ou similares nas que non existe unha estrutura de competición convencional, consideraráselles como máximo o 20% dos gastos de mutualidade e federativos.2.–BAREMO POR MODALIDADES. BALONCESTO BALONMÁN FÚTBOL FÚTBOL-SALA HOCKEY A PATINS RUGBY TENIS DE MESA VOLEIBOL WATERPOLO OUTRAS MODALIDADES Observación: As categorías e/ou modalidades que non estean recollidas no presente baremo poderán ser obxecto de estudo pola comisión avaliadora en base a criterios obxectivos e debidamente xustificados.7.2.–A CONTRIBUCIÓN COA SÚA COLABORACIÓN Á VERTEBRACIÓN E VARIEDADE DA ESTRUTURA DEPORTIVA DO MUNICIPIO. Poderanse primar cunha contía máxima de ata 600 € aquelas entidades que, a criterio da comisión avaliadora, realizaran un labor especial no desenvolvemento de actividades deportivas de xestión municipal e carácter popular. ANEXO A FORMULARIO PARA A XUSTIFICACIÓN DA SUBVENCIÓN CERTIFICO: 1.º.–Que o programa para o que se concedeu a subvención, e que a continuación se detalla, foi realizado na súa totalidade 2.º.–Que os gastos obxecto da subvención (anexo IV da solicitude) xerados na actividade concreta do programa/-s subvencionados foron os seguintes: 3.º.–Que as subvencións solicitadas ou concedidas por outras entidades para a realización da actividade subvencionada ascenden a un total de _______________ €, co seguinte detalle: 4.º.–Da liquidación de ingresos e gastos se deriva que respecto do programa ou actividade realizada, cúmprese o disposto no artigo 31.1 da LXS, o importe dos ingresos e subvencións concedidas non supera o importe total dos gastos devengados, sendo destinadas todas as aportacións á actividade subvencionada. O que asino en _________________________a data de ________________________ Sinatura Santiago de Compostela, 22 de setembro de 2010. Asdo.: Bernardino Rama Seoane Concelleiro de Deportes